**NAJ SE SLIŠI LJUDSKAPESEM**

**ali**

**KO GREDO PRVOŠOLČKI PREPEVAT V CANKARJEV DOM**

**K**o sonce še ni dobro posijalo na OŠ Franceta Bevka, smo se prvošolčki iz 1. b že odpravili proti **a**vtobusni postaji, da nas ljubljanska »**t**rola« odpelje proti C**a**nkarjevemu domu.



Navdušeni, da imamo vsak svojo ka**r**tico Urbana, smo pogumno stopili na avtobus in užival**i** v vožnji. Ker kljub klepetu na avtobusu naše glasilke še niso bile dobro pripravljene na **n**astop, smo upevalne vaje izvedli kar pred vhodom v Cankarjev dom in s tem popestrili d**a**n še kakšnemu mimoidočemu.



Sledila je vožnja z dvigalom v šesto nadstropje do dvorane Klu**b** Cankarjevega doma. Od same vzhičenosti n**a**d tako zanimivim in prostornim prevoznim sredstvom, so naši glasovi kar zastali in se umirili pred samim prihodom v dvorano. Tam so nas pričakali otroci drugih osnovnih šol (v celotnem p**r**ojektu Pesmi **b**abic in dedkov je v treh dneh sodelovalo kar 35 šol iz celotne Slovenije) in voditeljice programa. Najprej smo vsi skupaj zapeli in zaplesali skupno pesmico, nato pa so sledili posamezni nastopi. Naša pesem je zadonela druga po vrsti. Ples**a**lci, pevci in inštrumenalisti smo poželi velik aplavz za nastop in za zelo zgleden prihod in odhod na oder.





Po končanih nastopih smo se malo okrepčali ob čudovitem razgledu iz najvišje dvorane Canka**r**jevega doma, nato pa pogumno zakorakali še na ogled Knjižnega sejma.

 

Ob prihodu v šolo smo navdušeno pripovedovali, kaj vse nam je bilo všeč, učiteljice pa so nas pohvalile za zelo lep n**a**stop in resnično zgledno vedenje v sami kulturni ustanovi in v prometu.

**Namig:** Da ugotoviš, katero pesem smo odpeli, po vrsti preberi odebeljene črke ali prisluhni posnetku. ☺

Učenci 1.b z učiteljicama Ano Vrenko in Mojco Planinc